Ջեյսոն Ռիչարդսոն

Ջեյսոն Էնթոնի Ռիչարդսոն (, ), ամերիկացի նախկին բասկետբոլիստ։ Հանդես է գալիս Բասկետբոլի ազգային ասոցիացիայում (NBA)։ խաղացել է հարձակվող պաշտպանի և թեթև հարձակվողի դիրքերում։

Ծնվել է Սեգինոու բնակավայրում (Միչիգան նահանգ)։ Դպրոցական կարիերան անցկացրել է Արթուր Հիլի անվան ավագ դպրոցում, որի ավարտական տարում ճանաչվել է «Միչիգան նահանգի Միստր Բասկետբոլ» և ընդգրկվել «McDonald's All-American» հավաքականում։ Դպրոցն ավարտելուց հետո սկսում է հանդես գալ Միչիգանի նահագային համալսարանի բասկետբոլային թիմում։ Առաջին տարում Ռիչարդսոնը 37 խաղում միջինում բերում էր 5, 1 միավոր՝ 50.3% նետման արդյունավետությամբ։ Համալսարանի երկրորդ տարում Ռիչարդսոնի միջին միավորները բարձրանում և հասնում է 14, 7-ի։ Երկու ուսումնական տարի համալսարանում անցկացնելուց հետո ընտրվել է 2001 թվականի NBA դրաֆթի առաջին ռաունդի 5-րդ ընտրությամբ՝ «Գոլդեն սթեյթ Ուորիորսի» կողմից։ «Ուորիորսում» անցկացրած տարիներին Ռիչարդսոնը դրոշմում է իր անունը որպես լիգայի լավագույն սլեմ դանկ վարպետներից մեկը՝ երկու տարի անընդմեջ՝ 2002 և 2003 թվականներին հաղթելով «NBA սլեմ դանկ մրցույթը». նման հաջողության NBA-ի պատմության մեջ հաջողվել էր հասնել միայն Մայքլ Ջորդանին։

Մասնագիտական կարիերայի ընթացքում երկու անգամ ճանաչվել է NBA աստղ (All-Star), ընդգրկվել «All-NBA» խորհրդանշական հավաքականում, ինչպես նաև 2003-04 մրցաշրջանի ավարտին արժանացել ամենակատարելագործված բասկետբոլիստի մրցանակին։

Մրցանակներ և նվաճումներ 
2002, 2003՝ NBA սլեմ դանկ մրցույթի չեմպիոն
2002՝ Նորեկների մարտահրավերի ամենաարժեքավոր բասկետբոլիստ 
2002՝ NBA All-Rookie առաջին թիմ
1999՝ McDonald's All-American
1999՝ Միչիգան նահանգի Միստր Բասկետբոլ

Արտաքին հղումներ 
 Պաշտոնական կայք 
 Էջը NBA.com կայքում
 Էջը Բասկետբոլ-ռեֆերենսում 

1981 ծնունդներ
Ամերիկացի բասկետբոլիստներ
Գոլդեն Սթեյթ Ուորիորսի բասկետբոլիստներ
Շառլոթ Բոբքեթսի բասկետբոլիստներ
Ֆինիքս Սանսի բասկետբոլիստներ
Օռլանդո Մեջիքի բասկետբոլիստներ
Ֆիլադելֆիա Սևնթի Սիքսերսի բասկետբոլիստներ